Udadn

Udadn (s tirra n tfinaɣ: ⵓⴷⴰⴷⵏ ,s tirra n tɛrabt: أودادن ) tga yat trabbut n umarg tamɣribit itɣnnayn s tutlayt tclḥit, gan ayt tmazirt n Sus. Amɣar nnsn iga tt Ɛabdllah Lfuwa.Udadn ɣ inmuggarn mqqurnin ɣ umaḍal - Maɣrss 12-10-2010

 Assaɣ 
Udadn ɣ tutlayt taclḥit iga tt yan wanaw n iẓnkʷaḍ ittddrn ɣ idrarn n waṭlas. Ɣ umzwaru akkʷ id bu trabbut gan as yism n "Iḍjarn", macc lliɣ d skkiwsn d iguyya nnsn jmɛan f mayad sbadln ilmma yism aylliɣ as gan yism ad lli teṭṭaf ɣilad.Asuɣl zɣ Wikipidya darija

 Amzruy 
Tlul-d trabbut n Udadn ɣ usggʷas n 1978 ɣ ammas n Bn Srgaw, taman Ugadir. Tḥaḍr trabbut ad ɣ kigan d inmuggarn slawan ɣ Lmɣrib ula ḥtta ɣ tmizar n bṛṛa, zund ukan tmizar n Urupa d Mirikan.Trabbut n Udadn ɣ yan unmuggar ɣ Ḍanmark - Hespress 13 mars 2012 Ftan ar Malizya fad ad gis skrn umarg nnsn ɣ ammas n Unmuggar amaḍlan n uẓawan Raynfurist, ddan akkʷ daɣ s tmazirt n Ṭanẓanya fad ad ḥaḍrn i yan unmuggar iga s yism Suti Za Busara. Album nnsn amzwaru iffaɣ-d ɣ usggʷas n 1985, skrn kra n kraḍ id mraw, d slkmn amarg d uẓawan aclḥiy d ula ḥtta amaziɣ s umaḍal.« Groupe majeur de la musique amazighe : Oudaden en tournée en France »  Libération, 2 avril 2012

 Anaw n umarg 

Ar ttawin Udadn tufrayt nnsn zɣ umarg abldi aclḥiy amaziɣ. Tg trabbut n Udadn yat zɣ trubba lli akk ittussan ɣ ammas n anaw ad n umarg adt igan d « Tagrupit » nɣ « Tirubba », anaw ad amaynu iḍfar-d ukan « Taẓnẓart ». Anaw ad ar t nttafa bzzaf ɣ timɣriwin d tifugliwin n tmizar n tfriqt tagafayt. Ar nttafa ula aswuri n Banju d Talgiṭaṛt n trisinti, allaln ad s sin-itsn ay d igan igjda n wanaw ad n umarg.Asuɣl zɣ Wikipidya tafransist

 Igmamn 
Inazurn li ylan ɣ tarabbut n udadn:

 Ɛabdllah Al Fuwa (Banju)
 Aḥmad Al Fuwa (Tallunt d Tagwalt)
 Muḥammad Jmumx (Tigwalin)
 Lɛarbi Amhal (Tismamayn d Naqus)
 Xalid Al Fuwa (Tallunt)
 Saɛid Uhdi (Talgiṭaṛt)

Kantin ɣ tarabbut n udadn inazurn ad:

 Ɛabdlḥaq Arsmuk (Banju)
 Ḥasan Ɛatur (Talgiṭaṛt)
 Ḥasan Zin (Talgiṭaṛt)
 Muḥammad Aznkd (Talgiṭaṛt)
 Saɛid Uhdi (Talgiṭaṛt)
 Ɛbdallah Brhic (Tallunt)
 Laḥsn Acawr (Tallunt d Naqus)

 Izwal 
Ṭṭafn Udadn agudi n talɣatin n umarg, willi akkʷ gisn ittussan gantn:

 Ḍif llah
 icc imikk fl iyyi imikk
 U mani a tgit
 Amẓati ad ur tḍṛ


Taggayt:Amarg
 Tisaɣulin